b'\n_START_ARTICLE_\nPaul Jennings Hill\n_START_PARAGRAPH_\nPaul Jennings Hill (6. helmikuuta 1954 \xe2\x80\x93 3. syyskuuta 2003) oli yhdysvaltalainen murhaaja. H\xc3\xa4n oli entinen presbyteerinen pappi ja abortin vastustaja. H\xc3\xa4n ampui vuonna 1994 tohtori John Bayard Brittonin ja t\xc3\xa4m\xc3\xa4n henkivartijan, James Herman Barrettin, kun n\xc3\xa4m\xc3\xa4 olivat ajamassa aborttiklinikalle Pensacolassa, Floridassa vuonna 1994. Barrettin 68-vuotias vaimo June haavoittui my\xc3\xb6s iskussa. Hill oli aiemmin osoittanut klinikan edustalla s\xc3\xa4\xc3\xa4nn\xc3\xb6llisesti mielt\xc3\xa4\xc3\xa4n. Hill oli vuonna 1993 ekskommunikoitu, sill\xc3\xa4 h\xc3\xa4n oli asettunut julkisuudessa puolustamaan aborttil\xc3\xa4\xc3\xa4k\xc3\xa4reiden murhia._NEWLINE_Oikeudessa Hill piti tekoaan oikeutettuna, sill\xc3\xa4 h\xc3\xa4nen tarkoituksensa oli est\xc3\xa4\xc3\xa4 tulevia abortteja, joita h\xc3\xa4n piti syntym\xc3\xa4tt\xc3\xb6mien lasten murhina. Hill sai kuolemantuomion. H\xc3\xa4n katsoi joutuvansa marttyyriksi ja odotti palkkiota taivaassa. H\xc3\xa4net teloitettiin myrkkyruiskeella, ja h\xc3\xa4nest\xc3\xa4 tuli n\xc3\xa4in ensimm\xc3\xa4inen aborttiklinikan l\xc3\xa4\xc3\xa4k\xc3\xa4rin surmaamisesta teloitettu henkil\xc3\xb6._NEWLINE_Viimeisill\xc3\xa4 sanoillaan Hill esitti abortin vastustajille kehotuksen jatkaa abortin vastaista taisteluaan.'